सत्यनारायन निवासी सईदवाली गली थाना कोतवाली प्लास्टिक का व्यापार करता है। गुरुवार की शाम को वह शहर से एक कार में बैठकर आगरा जा रहा था। उसी दौरान कार सवार तीन बदमाशों ने उसके पास रखी डेढ़ लाख की नकदी उड़ा ली। घटना की जानकारी पीड़ित ने इलाका पुलिस को दी। वहीं घटना को पुलिस संदिग्ध मान रही है। थानाध्यक्ष ने बताया कि पीड़ित ने थाने पर कोई तहरीर नहीं दी है। तहरीर मिलने पर कार्रवाई की जाएगी।